Държавен вестник, бр. 25, 2011 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  25
1.2.4. Общи изисквания към използваните 
тестове: 
а) да отговарят на нуждите на конкретното 
психологично изследване;
б) да съответстват на добрата психологична 
практика, възприета в Република България;
в) да не допускат манипулиране на резултатите 
и разделение на изследваните лица по възраст, 
пол, специалност, образователен ценз, етническа 
или религиозна принадлежност;
г) да притежават нормално разпределение на 
тестовите балове и различителна сила;
д) да са достоверни – при повторението на 
теста да се получават точни и сравними стойности.
1.3. Психологични аспекти, оценявани при 
изследването на кандидатите за военна служба и 
летателна служба. 
1.3.1. Интелектуално-мнестична сфера: 
а) интелектуално ниво; 
б) паметови функции и други когнитивни 
процеси.
1.3.2. Личностна структура: 
а) емоционална компетентност;
б) фрустрационен толеранс и агресивни тен­
денции;
в) зрялост на самооценката и когнитивно-по­
веденческа зрялост;
г) устойчивост на поведението.
1.3.3. Социално-психологично функциониране:
а) адаптивност; ефективност на защитните 
механизми; 
б) ниво на личностен самоконтрол; 
в) професионална мотивация;
г) ефективност на стратегии за справяне с 
проблемни ситуации;
д) групова (екипна) съвместимост;
е) прогнозиране на негативни последици от 
собственото поведение; 
ж) ниво на стрес; стратегии за справяне със 
стреса. 
1.3.4. Специфични психологични (личностни и 
оперативни) качества и възможности, необходими 
за летателна служба: 
а) възприятно-представни функции (простран­
ствено възприятие и въображение, качества на 
вниманието);
б) специфични интелектуално-паметови функ­
ции (зрителна и оперативна памет, математическо 
логическо мислене, съобразителност); 
в) психомоторни функции;
г) ориентация и поведенчески контрол в спе­
цифични ситуации при натоварване в комплексна 
ситуация.
1.4. Индивидуално психологично интервю.
1.4.1. Целта на индивидуалното психологично 
интервю е да даде допълнителна информация за 
изследваното лице.
1.4.2. Индивидуалното психологично интервю 
се провежда съобразно нуждите на конкретното 
изследване, без да се допуска дискриминация 
на базата на етнически, полов или религиозен 
принцип: 
 – за кандидати за приемане на военна служба 
и на военнослужещи (Бланка № 3); 
 – за явяващи се на първоначално авиопсихо­
логично изследване (Бланки № 4а и 4б); 
 – за военнослужещи от летателния състав, 
явяващи се на годишен преглед (Бланка № 5).
1.4.3. Интервюиращият следва да уточни ключо­
ви аспекти от личностното развитие на изследваното 
лице: обща житейска история, развитие и поведение 
в семейната и училищната среда, досегашна про­
фесионална изява, социално-икономически статус, 
извънслужебни занимания, асоциални изяви. По 
преценка на интервюиращия може да се задават 
и допълнителни уточняващи въпроси по типа на 
„отворено“ психологично интервю. Това позволя­
ва да се постигне по-голяма обективност и да се 
избегне сугестивност при изследването:
 – при първоначално психологично изследване 
на кандидати за летци-пилоти, ръководител-полети 
(щурмани – УВД) изследващият провежда задъл­
жително заключително интервю; с кандидати за 
други специалности то се провежда при необхо­
димост от по-широко обсъждане;
 – психологичното изследване на лицата, пре­
минаващи на годишен авиомедицински преглед, 
включва психологично интервю и тестове по 
преценка на изследващия; 
 – след навършване на 25-годишна възраст на 
изследваните лица се извършва разширено психо­
логично изследване на всеки пет години, като за 
лицата до 35-годишна възраст приоритет се дава 
на тестовете за оперативни качества, а за тези над 
35 години – на личностови тестове.
1.5. Оценката на авиопсихологичната годност се 
извършва въз основа на най-малко два източника 
на информация от психологичното изследване.
ІV. Изготвяне на психологични заключения за 
нуждите на психиатричния преглед и за определя­
не на психологична годност за летателна служба 
1. Изготвянето и оформянето на психологичните 
заключения за нуждите на психиатричния преглед 
и за определяне на психологичната годност за 
летателна служба се съобразява с действащите 
военномедицински стандарти. 
2. Изготвянето на психологичните заключения 
за нуждите на психиатричния преглед и за опре­
деляне на психологичната годност за летателна 
служба се основава на обективни данни от ця­
лостното психологично изследване и преценка на 
психологичните отклонения по следните критерии:
2.1. Степен на поведенческа дисфункция. Оп­
ределя се по показатели, както следва:
а) липсва поведенческа дисфункция – много 
добри способности в различни видове дейности, 
житейските проблеми винаги са под контрол;
б) поведенческата дисфункция е минимална и 
може да е ситуативно изводима реакция на еже­
дневен проблем, изявяваща се с леки затруднения 
в социалната, професионалната и/или учебната 
дейност (например леко безпокойство преди изпит, 
трудно съсредоточаване след семеен конфликт, 
леко изоставане в учебната подготовка) – като 
цяло междуличностните контакти са хармонични, 
постига добри успехи във всички области, заинте­
ресован и въвлечен в различни дейности, от които 
се чувства удовлетворен и полезен;
в) поведенческата дисфункция е слабо изра­
зена с някои трудности в социалната, трудовата 
или учебната дейност (например периодично 
леко потиснато настроение, леко безсъние, редки